نواب اربعہ

نُوّاب اَربَعہ، شیعہ اصطلاح میں غیبت صغری کے زمانے میں امام زمانہ(عج) کے ان چار نمائندوں اور نائبین خاص کو کہا جاتا ہے جو آپ(ع) اور شیعیان اہل بیت(ع) کے درمیان رابطے کا کام سر انجام دیتے رہے ہیں۔ ان کو نواب خاص بھی کہا جاتا ہے۔ ان کے نام بالترتیب یہ ہیں: عثمان بن سعید، محمد بن عثمان، حسین بن روح اور علی بن محمد سمری۔ نواب اربعہ، ائمہ معصومین(ع) کے با اعتماد اصحاص میں سے تھے جو یکے بعد دیگرے خود امام زمانہ(ع) یا پہلے نائب خاص کی طرف سے منتخب کیے جاتے تھے۔ یہ چار افراد تقریبا ستر سال تک امام زمانہ(ع) کے نائب خاص کے عنوان سے خدمات سر انجام دیتے رہے اور دور و دراز علاقوں میں اپنی جانب سے وکلا کو تعیین کرنے کے ذریعے شیعوں کی درخواستیں اور پیغامات امام زمانہ(ع) تک پھر امام علیہ السلام کی طرف سے ان کے جوابات کو لوگوں تک پہنجاتے تھے۔ ان نائبین خاص کی دیگر زمہ داریوں میں امام زمانہ(ع) کے بارے میں ایجاد ہونے والے شکوک و شبہات کا ازالہ اور آپ(ع) کی محل زندگی اور مشخصات کو مخفی رکھنا، شامل ہیں۔

 نیابت خاصہ 

نیابت خاصہ سے مراد امام(ع) کی طرف سے کسی خاص شخص کو لوگوں کے ساتھ رابطے کے لیے اپنا نمائندہ مقرر کرنا ہے جس وقت خود امام براہ راست لوگوں کے ساتھ رابطہ برقرار نہ کر سکتا ہو۔ اس صورت میں امام(ع) بعض مشخص افراد میں سے پہلے شخص کو خود اپنا نمائنده مقرر فرماتا ہے پھر آگے چل کر نئے نائب کو پرانا نائب اپنی زندگی میں ہی مقرر کر کے چلا جاتا ہے۔احمدی، نواب اربعہ و شخصیت اجتماعی آنان، 1390ش.

 نواب اربعہ اور ان کی مدت نیابت 
امام زمانہ کے نائبین خاص کی فعالیت غیبت صغری کے دور یعنی سنہ 260 سے 329 ہجری قمری (تقریباً 70 سال) تک جاری رہی۔ اس عرصے میں شیعہ علما میں سے چار اشخاص کہ ان میں سے بعض دسویں اور گیارہویں امام کے اصحاب اور شناختہ شدہ افراد میں سے تھے۔ جنھوں نے امام زمانہ(ع) کی نیابت اور امام زمانہ اور شیعوں کے درمیان رابطے کے فرائض انجام دئے۔ ان کے علاوہ تقریبا تمام اسلامی شہروں میں ان کے وکلا موجود تھے۔احمدی، نواب اربعہ و شخصیت اجتماعی آنان، 1390ش.
 عثمان بن سعید عمری (متوفی 267ه.ق) امام زمانہ کے پہلے نائب خاص ہیں۔ احادیث میں آیا ہے کہ امام حسن عسکری(ع) نے اپنے فرزند ارجمند یعنی امام مہدی(ع) کو اپنے اصحاب میں سے چالیس افراد کو دکھاتے ہوئے فرمایا امام زمانہ(ع) کی غیبت امام زمانہ کے دوران عثمان بن سعید کی اطاعت کریں۔طوسی، الغیبہ، ص232- 231، صدوق، کمال الدین، ص435. اسی طرح امام حسن عسکری(ع) نے اہل قم کے ساتھ ملاقات میں عثمان بن سعید کی نیابت کی طرف اشارہ فرماتے ہوئے انھیں ان کی طرف ارجاع دیا۔صدوق، کمال الدین، 1395ق، ج2، ص476. عثمان بن سعید اپنی زندگی کے آخری لمحات تک یعنی (تقریبا 6 سال) امام زمانہ(ع) کے نائب خاص کے عہدے پر فائز رہے۔
 محمد بن عثمان بن سعید عَمری (متوفی 305ہ.ق)، جو پہلے نائب خاص کے بیٹے تھے، امام زمانہ(ع) کے دوسرے نائب خاص ہیں۔ جب پہلے نائب خاص وفات پا گئے تو امام زمانہ(ع) نے ایک توقیع کے ذریعے ان کے بیٹے محمد بن عثمان کو تسلیت و تعزیت کے ساتھ اپنے والد کا جانشین اور اپنا نائب خاص مقرر فرمایا۔صدوق، کمال الدین، 1395ق، ج2، ص510. اس سے پہلے بھی امام حسن عسکری(ع) نے محمد بن عثمان کو امام زمانہ(ع) کے نائب خاص کے عنوان سے معرفی کر چکے تھے۔طوسی، الغیبہ، 1411ق، ص356. محمد بن عثمان عمری تقریبا چالیس سال تک امام زمانہ(ع) کے نائب خاص کے عہدے پر فائز رہے ہیں۔صدر، تاریخ الغیبۃ، 1412ق، ج1، ص404.
 حسین بن روح نوبختی (متوفی 326ہ.ق)، امام زمانہ(ع) کے تیسرے نائب خاص تھے۔ آپ محمد بن عثمان کے قریبی ساتھیوں اور بغداد میں ان کے وکیل تھے۔ محمد بن عثمان نے اپنی عمر کے آخری ایام میں امام زمانہ(ع) کے حکم سے آپ کو امام(ع) کا نائب خاص مقرر کیا۔طوسی، الغیبہ، 1411ق، ص371. انھیں شروع میں عباسی حکومت میں مقام و مرتبہ حاصل تھا لیکن بعد میں ان کے تعلقات خراب ہو گئے یوں کچھ مدت انھیں مخفیانہ طور پر زندگی گزارنا پڑا یہاں تک کہ پاس سال کا عرصہ انھیں قید و بند کی صعوبتیں بھی برداشت کرنا پڑا۔ جعفریان، حیات فکری و سیاسی ائمہ، 1381ش، ص583. آپ نے تقریبا 21 سال تک نیابت خاصہ کے فرائض انجام دئے۔

 علی بن محمد سَمُری (متوفی 329ہ.ق) امام زمانہ(ع) کے چوتھے نائب خاص ہیں جنھوں نے سنہ326 سے 329ق تک نیابت خاصہ کا عہدہ سنبھالا۔ سمری کی نیابت کا دور حکومت وقت کی کڑی نگرانی اور سخت دباؤ کا شکار رہا جس نے انھیں اس وکالتی نظام میں وسیع سرگرمیوں سے باز رکھا۔جباری، سازمان وکالت، 1382ش، ج2، ص480. علی بن محمد سمری کے نام امام زمانہ(ع) کی توقیع، جس میں آپ نے ان کی موت کی خبر دینے کے ساتھ ساتھ نیابت خاصہ کے دور کے اختتام اور غیبت کبری کے آغاز کی خبر دی جو امام زمانہ(ع) کے آخری نائب خاص کی زندگی کے اہم واقعات میں سے ہیں۔صدوق، کمال الدین، 1395ق، ج2، ص516.

 اقدامات اور فعالیتیں 
تمام نواب اربعہ کے سارے اقدامات اور فعالیتیں امام زمانہ(ع) کے حکم سے انجام پاتے تھے۔غفارزادہ، پژوہشی پیرامون زندگانی نواب خاص امام زمان، ص85. ان فعالیتوں کو چند گروہ میں تقسیم کیا جا سکتا ہے:

 فعالیتوں کو مخفیانہ طور پر انجام دینا 
مام حسن عسکری(ع) کی شہادت اور بارہویں امام(ع) کی غیبت کے دوران صرف نواب اربعہ شیعوں کے مسائل کو حل و فصل کرتے تھے۔ عباسی حکومت کی کڑی نگرانی کے باعث مخفیانہ فعالیتوں کی انجام دہی اور تقیہ کرنا بطور خاص دوسرے، تنسرے اور چوتھے نائب خاص کے زمانے میں اپنی انتہا کو پہنچ چکی تھی۔طوسی، الغیبہ، 1411ق، ص112.غفارزادہ، زندگانی نواب خاص امام زمان، 1375ش، ص304. یہاں تک کہ حسین بن روح کچھ مدت کے لیے روپوش ہو گئے اور آخر کار پانچ سال تک قید و بن کی صعوبتیں بھی برداشت کرنا پڑا۔ تقیہ اور مخفیانہ طور پر فعالیتوں کی انجام دہی کا فائدہ یہ ہوا کہ شیعہ اثنا عشری بنی عباسی کے سخت ترین دور میں حتی ان کے دار الخلافہ میں بھی موجود رہ کر اپنی حفاظت اور باقاعدہ ایک اقلیت کے عنوان سے عباسی حکومت اور ان کے با اثر اور افراطی سنی درباریوں سامنے اپنا اظہار وجود کرنے میں کامیاب ہو گئے۔ جباری، سازمان وکالت و نقش آن در عصر ائمہ، ج1، ص66.

 حکومت وقت کے ساتھ تعلقات 
اس دور میں بعض شیعہ شخصیات، بطور خاص امام زمانہ(ع) کے نائبین خاص جن حکمت عملیوں پر عمل پیرا ہوتے تھے اور جسے امام معصوم کی جمایت اور تائید بھی حاصل تھی، وہ حکومت وقت کے دربار تک رسائی اور اگر ممکن ہوا تو کسی خاص عہدے اور وزارت تک پہنچنا تھا۔ طوسی، الغیبہ، 1411ق، ص109. حسین بن روح نوبختی اپنی نیابت کے ابتدائی دور میں بنی عباسی کے مقتدر حکمران کے دربار تک رسائی رکھتا تھا۔ خاندان نوبختی اور خاندان ابن فرات جو شیعوں کے حامی تھے، عباسی حکومت کے مختلف عہدوں پر فائز ہونے کی وجہ سے ان کے دربار میں نہایت اثر و رسوخ کے حامل تھے۔جاسم حسین، تاریخ سیاسی غیبت امام دوازدہم، 1385ش، ص198. جعفریان، حیات فکری و سیاسی ائمہ، 1381ش، ص583.

 غالیوں سے مقابلہ 
ائمہ معصومین کے حوالے سے غُلوّ کا مسئلہ نواب اربعہ کے دور کے اہم مسائل میں سے ایک تھا یہاں تک کہ ائمہ معصومین(ع) کے بعض اولاد جیسے امام ہادی کے بیٹے جعفر جو بعد میں جعفر کذاب کے نام سے مشہور ہوا، اسی طرح بعض شیعہ شخصیات بھی غالیوں کے ساتھ تھے اور ان کی حمایت کرتے تھے۔جعفریان، حیات فکری و سیاسی ائمہ، 1381ش، ص585. غیبت صغری کے دوران نواب اربعہ کے وظائف میں سے ایک ان چھوٹے دعویداروں کو رسوا کرنا اور امام زمانہ(ع) کی طرف سے ان کے بارے میں لعن و تبری کو لوگوں تک پہنچانا تھا۔جبارى، سازمان وكالت، 1382ش، ج2، ص688 نمونے کے طور پر ایک دو مورد کا ذکر کرتے ہیں: محمد بن نصیر جو فرقہ نُصَیریہ کے مؤسس ہیں، غالی تھا اور ائمہ اثنا عشریہ کی ربوبیت کا اعتقاد رکھتا تھا اور محارم کے ساتھ نکاح کے جواز کو معاشرے میں رائج کرنا چاہتا تھا۔ محمد بن عثمان نے ان پر لعن اور نفرین کی اور ان سے بیزاری اختیار کی۔طوسی، الغیبہ، 1411ق، ص398.

شلمغانی امام زمانہ(ع) کے تیسرے نائب خاص حسین بن روح کے دور میں امام(ع) کے وکلا میں سے تھا لیکن اپنی جاہ طلبی اور دوسری وجوہات کی بنا پر اپنے مقام اور منصب سے سوء استفادہ کرتے ہوئے غلوّ کے منزل تک پہنچ گیا۔ حسین بن روح نے ان کو اپنے سے دور کیا امام زمانہ نے بھی ایک توقیع کے ذریعے ان پر لعن فرمایا۔طوسی، الغیبۃ، 1411ق، ص187، 252و253.

 امام مہدی(ع) کے حوالے سے پیدا ہونے والے شکوک و شبہات کا ازالہ 
شیخ طوسی کے مطابق ابن ابی غانم قزوینی اور بعض شیعہ حضرات کے درمیان امام حسن عسکری کے صاحب فرزند ہونے اور نہ ہونے پر بحث چھڑ گئی اس بنا پر شیعوں کی طرف سے امام مہدی کے نام ایک تحریر ارسال کی گئی اور ان سے یہ اس اختلاف کے حل و فصل کی درخواست کی گئی تھی۔ امام مہدی(ع) نے ان کے اس خط کے جواب میں اس بات کی تاکید فرمائی کہ خداوندعالم نے گیارہویں امام کے بعد اپنے پسندیدہ دین کو ختم نہیں فرمایا اور اپنے اور اپنی مخلوقات کے درمیان رابطے کو ختم نہیں فرمایا ہے اور قیامت ایسا نہیں کیا جائے گا۔طوسی، الغیبہ، 1411ق، ص285و286.

امام مہدی(ع) کی ایک اور توقیع کے بارے میں روایات ملتی ہیں۔ یہ توقیع اس وقت صادر ہوئی جب جعفر کذاب نے امام حسن عسکری کے جانشین ہونے کا دعوی کیا۔ امام(ع) نے اس توقیع میں ائمہ معصومین(ع) کی امامت اور عصمت کو ثابت کرتے ہوئے جعفر کے حلال و حرام سے عدم آشنائی اور حق و باطل میں تشخیص نہ دے سکنے کی طرف اشارہ فرمایا اور یہ سوال مطرح فرمایا کہ آیا ایک ایسا شخص جو خود حلاف و حرام اور حق و باطل کی تشخیص نہیں دے سکتا لوگوں کا امام ہونے کا دعویدار ہے۔؟ طوسی، الغیبہ، 1411ق، ص287-289.

محمد بن ابراہیم بن مہزیار جن کا والد خود امام حسن عسکری(ع) کے وکلا میں سے تھا کو بھی بارہویں امام کے بارے میں بعض شکوک و شبہات تھی جو امام زمانہ(عج) کی طرف سے بعض توقیعات کے دریافت ہونے کے بعد برطرف ہوا۔کلینی، کافی، 1362ش، ج1، ص518. اسی طرح امام مہدی(ع) کی ایک اور توقیع کے بارے میں احادیث میں نقل ہوئی ہے جس میں امام(ع) شکاکوں کے مقابلے میں اپنے وجود کو ثابت کرتے ہوئے بعض فقہی مسائل کا جواب دیتے ہیں۔ کلینی، کافی، 1362ش، ج1، ص176.

 وکلا کو منظم کرنا 

دور دراز مناطق میں شیعوں کے ساتھ رابطہ اور ان کے امور کو بطور احسن انجام دینے کی خاطر وکلا کو معین کرنا تقریبا امام کاظم(ع) کے زمانے سے ایک معمول بن گیا تھا۔ امام زمانہ(ع) کی غیبت کے بعد ان وکلا کا براہ راست رابطہ آپ(ع) سے منقطع ہو گیا اور امام مہدی(ع) کا اپنے چاہنے والوں کے ساتھ رابطے کا واحد ذریعہ نواب اربعہ تھے جنہیں خود امام تعیین فرماتے تھے۔ وكلاء مختلف مناطق میں لوگوں سے جمع شدہ وجوہات شرعی کسی نہ کسی طرح بغداد میں امام زمانہ(ع) کے نائب خاص تک پہنچاتے تھے اور وہ ان اموال کو امام(ع) کے حکم کے مطابق مختلف امور میں صرف کرتے تھے۔

اہواز، سامرا، مصر، حجاز، یمن اور ایران کے مختلف شہروں جیسے خراسان، ری اور قم وغیرہ میں ایسے وکلا کے موجود ہونے کی خبر کم و بیش احادیث کی کتابوں میں موجود ہے۔جعفریان، حیات فکری و سیاسی ائمہ، 1381ش، ص588.

 امام مہدی(ع) کو مخفی رکھنا 
امام زمانہ(ع) اور آپ کی نشانیوں کو مخفی رکھنا نواب اربعہ کے وظائف میں سے ایک تھا۔ و مشخصات وی، یکی از وظایف اساسی نایبان خاص بودہ است. تاریخ و حدیث سے ظاہر ہوتا ہے کہ امام زمانہ(عج) عراق، مکہ اور مدینہ میں رہتے تھے اور نائبین خاص کسی وقت آپ(عج) سے ملاقات کرسکتے تھے۔جاسم حسین، تاریخ سیاسی غیبت امام دوازدہم، 1385ش، ص166. حسین بن روح نوبختی کی نیابت خاصہ کے دور میں ان کے مقام و منزلت کی طرف اشارہ کرتے ہوئے ابو سہل اسمعیل بن علی نوبختی کہتے ہیں: اگر محھے امام زمانہ کے بارے میں اتنا علم ہوتا جتنا حسین بن روح کو ہے تو شاید دشمن کے ساتھ مناظرے کے دوران ضرورت پڑنے پر میں دشمن کے لیے امام کا پتہ بتا دیتا حالنکہ حسین بن روح اگر امام کو اپنے دامن کے نیچے چھپا رکھا ہو اور امام کی تلاش میں ان کے بدن کو قیچی سے کاٹ کر ٹکڑوں میں تبدیل کر دیا جائے تو بھی وہ امام کے بارے میں کسی کو نہیں بتائے گا۔طوسی، الغیبہ، 1411ق، ص391. نوّاب خاص اگرچہ امام زمانہ(ع) کے وجود کو ثابت کرنے کے درپے ہوتے تھے لیکن اس کے باوجود شیعوں سے درخواست کرتے تھے کہ وہ امام(ع) کی نشانی جاننے کی کوشش نہ کریں اور یہ کام امام(ع) کی حفاظت کی خاطر تھا۔جعفریان، حیات فکری و سیاسی ائمہ، 1381ش، ص588.

 فقہی اور اعتقادی سوالوں کا جواب 
نواب اربعہ شیعوں کو درپیش مسائل شرعیہ کو امام مہدی(ع) کی خدمت میں بیان کرتے تھے اور امام(ع) کی طرف سے دئے گئے جوابات کو لوگوں تک پہنچاتے تھے۔ یہ کام صرف فقہی مسائل تک محدود نہیں تھا بلکہ نائبین خاص لوگوں کی علمی اور اعتقادی مسائل نیز عوام الناس کی رہنمائی کے لیے مختلف علمی مباحث اور مناظرات میں بھی شرکت کرتے تھے۔غفارزادہ، زندگانی نواب خاص امام زمان، 1379ش، ص86و87. اسحاق بن یعقوبطوسی، الغیبہ، 1411ق، ص290. اور محمد بن جعفر اسدیصدوق، کمال الدین، 1395ق، ج2، ص520. کے نام لکھے گئے توقیعات جو اہم شرعی مسائل پر مشتمل ہیں نیز حسین بن روح کا علمی اور اعتقادی مناظروں میں شرکت کرنا ان موارد میں نواب اربعہ کی فعالیتوں کی نشان دہی کرتا ہے۔طوسی، الغیبۃ، 1411ق، ص324، 373، 378، 388، 390؛ صدوق، کمال الدین، 1395ق، 1403ق، ج2، ص519؛ مجلسی، بحار الانوار، 1403، ج53، ص192.

 نُواب اربعہ کے زیارت نامے 
سید بن طاووس نے کتاب مصباح الزائر میں ایک زیارتنامہ نقل کیا ہے جو امام زمانہ(ع) کے چاروں نائبین خاص کے لیے پڑھ سکتے ہیں۔ آپ اس زیارتنامے کے متن کو حسین بن روح نوبختی کے والد سے منسوب کرتے ہیں۔ابن طاووس، مصباح الزائر، 1416ق، ص514. اس زیارت نامے کا متن یہ ہے: (بقیہ متن کو حاشیے میں ملاحضہ فرمائیں)

علامہ مجلسی نے بحارالانوار میں عثمان بن سعید کے لیے ایک زیارت نامہ نقل کرتے ہوئے تصریح کرتے ہیں کہ انھوں نے اس زیارت نامے کو ایک شیعہ عالم دین کے کسی پرانے نسخے میں پایا ہے۔مجلسی، بحارالانوار، 1403ق، ج99، ص293. اس زیارت نامے کا متن کچھ یوں ہے:  (زیارت کا بقیہ حصہ حاشیے میں ملاحضہ فرمائیں) 

 حوالہ جات 

قال بعض علما الحديث مثل أبو القاسم محبوب الله الجسري ، والدكتور أبو حيان عادل سعيد أن كل رواية عن مهدي, الفتن, کساء , الحديث مثل المتعة واللحوم والحبر والحديث والورق وكلها مزيفة ومزخرفة ، وقال إن البخاري والمسلم أخذوا آلاف المزيفة. ، أحاديث مفبركة في مجموعاتهم.

 مآخذ 
 ابن طاووس، علی بن موسی، مصباح الزائر، قم، آل البیت، 1375ش.
 احمدی، محمد حسین، نواب اربعہ و شخصیت اجتماعی آنان، سیمای تاریخ، تابستان 1390 - شمارہ 4.
 جباری، محمدرضا؛ سازمان وکالت و نقش آن در عصر ائمۃ علیہم السلام، قم، مؤسسہ آموزش پژوہشی امام خمینی، 1382ش.
 جعفریان، رسول، حیات فکری و سیاسی امامان شیعہ، قم، انصاریان، 1381ش.
 حسین، جاسم، تاریخ سیاسی غیبت امام دوازدہم (عج)، مترجم سید محمد تقی آیت اللہی، تہران امیرکبیر، 1385ش.
 صدر، سید محمد؛ تاریخ الغیبہ، بیروت، دار التعارف، 1412ق.
 صدوق، محمد بن علی، کمال الدین و تمام النعمۃ، تہران، اسلامیہ، 1395ق.
 طوسی؛ محمد بن حسن، الغیبہ، قم، دار المعارف الإسلامیۃ، 1411ق.
 غفارزادہ، علی، زندگانی نواب خاص امام زمان، قم، انتشارات نبوغ، 1379ش.
 کلینی؛ محمد بن یعقوب، اصول کافی، تحقیق علی اکبر غفاری، تہران، دارالکتب الاسلامیہ، 1388ق.
 مجلسی؛ محمدباقر، بحار الأنوار الجامعۃ لدرر أخبار الأئمۃ الأطہار، تہران، اسلامیۃ، 1363ش.


زمرہ:اصحاب امام عسکری
زمرہ:اصحاب امام علی نقی
زمرہ:اصحاب امام مہدی
زمرہ:دسویں صدی میں اسلام
زمرہ:نویں صدی میں اسلام
زمرہ:مہدویات
زمرہ:ویکی ڈیٹا سے مطابقت رکھنے والی مختصر تفصیل